Spalis
Spalis – dešimtasis metų mėnuo pagal Grigaliaus kalendorių, jį sudaro 31 diena.

Lotyniškas mėnesio pavadinimas Octōber reiškia aštuntasis mėnuo.

Lietuviški pavadinimai – Pagrūzdis, Pažaliuokis, Varninis, Bobvarnis (pas kupiškėnus).

 Normaliais (ne keliamaisiais) metais spalis prasideda tą pačia savaitės diena kaip ir sausis.

 Lietuvos klimatas 
thumb|250px|Kaunas spalį

Spalį dienos ilgumas yra nuo 12 iki 10 valandų, Saulė vidutiniškai šviečia apie 100 valandų. Vidutinė spalio temperatūra + 7,2 °C šilumos. Paprastai spalio pradžioje būna vadinamoji „bobų vasara“. Oras įšyla iki + 20 °C ir daugiau (spalio temperatūros rekordas – 26 °C šilumos).
Tačiau, mėnesio pabaigoje vidutinė paros temperatūra jau krenta žemiau 5 °C; Spalį lapus numeta beveik visi medžiai, baigiasi augalų vegetacija.

Meteorologiniai reiškiniai būdingi rudeniui, arba jau žiemai – lietus, šlapdriba, dulksna, rūkas, sniegas. Jei spalis šaltas, gali ir pasnigti.
Gausus šlapias sniegas gali išlaužyti medžius, dar nenumetusius lapų, ar visai išversti tuos, kurių šaknys pavargo. Būna, kad žemę sukausto gruodas. Žemiausia spalio temperatūra – 15-20 °C šalčio. Jei spalį dar sugriaudėja perkūnija, žiema turėtų būti nešalta.

 Šventės ir atmintinos datos 
 Pirmasis spalio pirmadienis
 Pasaulinė natūralios aplinkos diena

 Antrasis spalio trečiadienis
 Tarptautinė diena prieš stichines nelaimes

 Antrasis spalio šeštadienis
 Derliaus diena

 Spalio 2 d.
 Angelų sargų diena (Policijos diena)

 Spalio 5 d.
 Mokytojų diena

 Spalio 25 d.
 Konstitucijos diena – Lietuva

 Spalio 31 d.
 Helovinas
 Reformacijos diena

 Astrologija 
Saulė spalį pereina per Mergelės (rugsėjo 16 – spalio 30) ir Svarstyklių (spalio 31 – lapkričio 22) žvaigždynus.

 Zodiakas 
Spalio zodiako ženklai:
 Svarstyklės (rugsėjo 23 – spalio 22)
 Skorpionas (spalio 23 – lapkričio 21)

 Nuorodos 

 Orai Lietuvoje pagal mėnesį 

Kategorija:Spalis
Kategorija:Ruduo


what is the meaning of spalis in lithuania
Answer: Weather in Lithuania